Bolest nervnog sistema

**Bolesti nervnog sistema**, također poznate kao nervnosistemski ili neurološki poremećaji, odnosi se na malu klasu medicinskih stanja koja utiču na nervni sistem. Ova kategorija obuhvata preko 600 različitih stanja, uključujući genetičke poremećaje, infekcije, kancer, napade (kao što je epilepsija), stanja kardiovaskularnog porekla, npr. moždani udar) , kongenitalni i razvojni poremećaji (kao što je spina bifida) i neurodegenerativni poremećaji (kao što su multipla skleroza, Alzheimerova bolest, Parkinsonova bolest i amiotrofna lateralna skleroza).

## Znakovi i simptomi
Znakovi i simptomi mogu varirati ovisno o stanju. S obzirom na značaj nervnog sistema u ljudskoj fiziologiji, simptomi mogu uključiti druge organske sisteme i rezultirati motornom disfunkcijom, senzornim oštećenjem, bolom itd.

## Uzroci
### Genetički 
Neke bolesti nervnog sistema su posljedica genetičkih mutacija. Naprimjer, Huntingtonova bolest je nasljedna bolest koju karakterizira progresivna neurodegeneracija. Huntingtonova bolest je posljedica mutacije bilo koje kopije HTT gena, što rezultira abnormalno savijenim proteinom. Akumulacija mutiranih proteina dovodi do oštećenja baznih ganglija mozga. Naprimjer, anencefaliju (ili spina bifida) uzrokuju abnormalnosti u nervnom sistemu zbog defekata neuralne cijevi. Glioblastom je agresivan oblik glioma.

### Infekcija
Patogeni kao gljivice, bakterije i virusi mogu uticati na nervni sistem. Naprimjer, meningitis je uobičajena infekcija centralnog nervnog sistema, gdje bakterijske ili virusne infekcije uzrokuju upalu moždanih ovojnica.

### Poremećaj napada
Sumnja se da se napadi javljaju zbog sinhronizirane moždane aktivnosti. Epilepsiju, naprimjer, karakterizira abnormalna električna aktivnost u mozgu, koja uzrokuje ponovljene napade.

### Vaskularni
Mozak je bogat krvnim sudovima jer mu je potrebno mnogo nutrijenata i kisika. Moždani udar može biti rezultat krvnog ugruška ili krvarenja.

### Degenerativni 
[thumb| Ovaj dijagram prikazuje kako izgleda [mijelinska ovojnica oko aksona zdravih neurona i rezultat demijelinizacije neurona kod multiple skleroze.]]
Neurodegenerativna bolest je bolest koja uzrokuje oštećenje neurona. Primjeri neurodegenerativnih bolesti uključuju Alzheimerovu  i  Parkinssonovu bolest, te amiotrofnu lateralnu sklerozu. Naprimjer, multipla skleroza (MS) je upalna neurodegenerativna bolest u kojoj tijelo pokreće upalnu reakciju u centralnom nervnom sistemu i uzrokuje oštećenje neurona. Neurodegeneracija je različita kod svake bolesti; naprimjer, MS je posljedica degenerativnog procesa zvanog demijelinizacije.

## Anatomija 
### Centralni nervni sistem (CNS)
Prema Timu Newmanu, centralni nervni sistem sastoji se od mozga i kičmene moždine, a prikuplja informacije iz cijelog tijela i također kontrolira funkcije u cijelom tijelu.

#### Mozak
Newmanovo istraživanje također pokazuje da je mozak najsloženiji organ u cijelom tijelu. Mozak je podijeljen u 4 režnja: sljepoočni (temporalni), tjemeni (parijetaln)i, potiljačni (okcipitalni) i čeoni (frontalni). Mozak ima preko 100 milijardi neurona i koristi oko 20% kisika u tijelu.

#### Kčmena moždina
Kičmena moždina prolazi kroz veći dio leđa. Kičmena moždina sadrži ukupno 31 kičmeni nerv između svakog pršljena. Nervi se povezuju s perifernim nervnim sistemom.

## Dijagnoza 
Postoji niz različitih testova koji se mogu koristiti za dijagnosticiranje neuroloških poremećaja.

### Lumbarna punkcija
Slabinska punkcija (LP), također poznata kao spinalna tapka, je procedura u kojoj se šuplja igla ubacuje u subarahnoidni prostor kičmene moždine, omogućavajući sakupljanje cerebrospinalne tekućine (CSF) za prikupljanje i naknadnu analizu. Broj crvenih i bijelih krvnih zrnaca, nivoi proteina i glukoze, te prisustvo abnormalnih ćelija ili patogena kao što su bakterije i virusi, sve se može pregledati. Prozirnost i boja tekućine također mogu dati korisne informacije koje mogu pomoći u dijagnozi.

## Tretmani
Tretmani za poremećaje nervnog sistema variraju u zavisnosti od stanja i mogu uključivati intervencije kao što su lijekovi, hirurgija i terapija.

## Također pogledajte
* Bolest centralnog nervnog sistema
* Periferna neuropatija

## Reference
## Vanjski linkovi 
Kategorija:Neurologija